Oblastadministrasjonens bygning er guvernørens residens.
**Guvernøren for Murmansk oblast** (russisk: *Губернатор Мурманской области*) er leder for den utøvende myndigheten i dette russiske føderasjonssubjektet. Embetet som guvernør ble innstiftet i 1997 under det nåværende charter for Murmansk oblast. Inntil da hadde lederen for den utøvende myndigheten hatt tittelen leder for Murmansk oblastadministrasjon.

Guvernøren velges for en periode på fem år og kan ikke sitte i mer enn to sammenhengende perioder. For å kunne bli guvernør må han/hun være statsborger av Den russiske føderasjonen, ha valgbarrett og være fylt 30 år. Guvernøren kan ikke samtidig være medlem av Statsdumaen og Føderasjonsrådet, være dommer eller inneha andre myndighetsstillinger i Den russiske føderasjonen eller Murmansk oblast.

Guvernøren representerer Murmansk oblast i relasjoner med statsmaktens føderale organer, statsmaktens organer i føderasjonssubjektene og lokale myndigheter.

Guvernøren representerer også Murmansk oblast når det gjelder økonomiske relasjoner med utlandet og har myndighet til å underskrive traktater og avtaler på vegne av oblasten.

Guvernøren utnevner og avskjediger lederne for oblastens utøvende organer.

Guvernøren danner den regionale regjeringen – i overensstemmelse med charteret og lovene til Murmansk oblast – og avgjør når den skal tre tilbake. Han/hun leder regjeringens møter og kan avskjedige dens medlemmer.

Guvernøren signerer og promulgerer lovene til Murmansk oblast. Han/hun kan også avvise dem og sende dem tilbake for ny behandling i oblastdumaen. Guvernøren har også myndighet til å komme med lovgivende initiativ.

Guvernøren framlegger årlig for oblastdumaen et utkast til regionalt budsjett.

Guvernøren innkaller den nyvalgte oblastdumaen til sitt første møte. Han/hun har også myndighet til å kreve innkallelse til et ekstraordinært møte i dumaen. Guvernøren har myndighet til å delta i dumaens arbeid i en rådgivende rolle. Han/hun har også myndighet til å oppløse den.

Liste
-----

      Jedinaja Rossija

| Bilde | Navn(født–død) | Embetstid | Parti | Merknad | Ref |
| --- | --- | --- | --- | --- | --- |
|  |  | **Jevgenij Komarov**(1942–) | 10. desember 1991 –7. desember 1996 | — |  |  |
|  |  | **Jurij Jevdokimov**(1946–) | 7. desember 1996–21. mars 2009 | — |  |
|  | Jedinaja Rossija(fra 2004) |
|  |  | **Dmitrij Dmitrijenko**(1963–) | 21. mars 2009–25. mars 2009 | Jedinaja Rossija | Fungerende guvernør |  |
| 25. mars 2009–4. april 2012 |
|  |  | **Marina Kovtun**(1962–) | 4. april 2012–13. april 2012 | Jedinaja Rossija | Fungerende guvernør |  |
| 13. april 2012–5. mai 2014 |  |
| 5. mai 2014–8. oktober 2014 | Fungerende guvernør |
| 8. oktober 2014–21. mars 2019 |  |
|  |  | **Andrej Tsjibis**(1979–) | 21. mars 2019– | Jednaja Rossija | Fungerende guvernør |  |

Fotnoter
--------

**Type numrering**
1. ↑  Utnevnt av Russlands president Boris Jeltsin.
2. ↑  Direkte valgt av folket 1996, 2000 og 2004. Bemyndiget til å representere Russlands president Vladimir Putin i 2007, deretter godkjent av medlemmene av Murmansk oblastduma.
3. ↑  Utnevnt til guvernør av Russlands president Dmitrij Medvedev, deretter godkjent av medlemmene av Murmansk oblastduma.
4. ↑  Utnevnt til guvernør av Russlands president Dmitrij Medvedev, deretter godkjent av medlemmene av Murmansk oblastduma.
5. ↑  Utnevnt til guvernør av Russlands president Vladimir Putin.
6. ↑  Utnevnt til guvernør av Russlands president Vladimir Putin.

Referanser
----------

1. 1 2 3 4 5 6 7 8  «Ustav Murmanskoj oblasti (utv. Murmanskoj oblastnoj Dumoj 26 nojabrja 1997 g.) (s izmenenijami i dopolnenijami)». constitution.garant.ru. Besøkt 11. mai 2020.
2. 1 2 3 4 5  «Russian Administrative Divisions». World Statesmen.org. Besøkt 10. mai 2020.